《初会试北上经过本都各村口占》
明代·黄钥

一轮明月照江湾，举目濠涌咫尺间。东澳波涛渔艇去，南村烟雨牧童还。

斗门洞阔龙归易，梅角山高虎跳艰。借问状元何处是，往来人报荔枝山。

作者简介：黄钥，字世美，号香山主人。香山（今中山）人。明宪宗成化十一年（一四七五）进士，官大理评事，外擢广西佥事，旋改江西佥事，卒于广西按察副使。清光绪《广州府志》卷一二七有传。